EkBass/fiwiki-20250220-pages-articles huggingface dataset:
Veikko Virtanen (pesäpalloilija)

Veikko Olavi Virtanen (12. kesäkuuta 1923 Hämeenkyrö – 1. kesäkuuta 2003 Tampere) oli suomalainen aitajuoksija ja pesäpalloilija.Urheilumme Kasvot Osa 5, Virtanen, Veikko, sivu 1036, vastaavat toimittajat Risto Rantala, Markku Siukonen, Oy Scandia Kirjat Ab, Keuruu 1979Urheilumme Kasvot Osa 3, Virtanen, Veikko, sivu 1278, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978Kuortaneen uusi halli vihitty juhlallisesti, Uusi Suomi, 1953, No 24, sivu 5, julkaistu 26.1.1953 Kyröskosken Pontta edustanut Virtanen saavutti 110 m aitajuoksussa SM-hopeaa Väinö Suvivuon jälkeen vuonna 1948 ja oli maaotteluedustajana Tšekkoslovakiaa vastaan vuonna 1949 (oma ennätys 15,4). Vuosina 1948–1954 Virtanen pelasi SM- sarjassa 40 runkosarjaottelua Seinäjoen Maila-Jussien ja Vimpelin Vedon joukkueissa. Ulkopelissä Virtasen pelipaikka oli kopparina. Virtanen valittiin 3 kertaa Itä–Länsi-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-ve-vu/ Virtanen harrasti poikaiällä 1930-luvulla pikaluistelua, mäkihyppyä ja yleisurheilua ja menestyi Hämeenkyrön edustajana suojeluskuntien poikien mestaruuskilpailuissa 3-ottelussa ja nopeutta vaativissa lajeissa.Pohjois-Hämeen Vartio, 1939, No 8, sivu 19, julkaistu 1.8.1939Hämeenkyrön Sanomat, 1937, No 12, sivu 2, julkaistu 19.3.1937Aamulehti, 1939, No 223, sivu 6, julkaistu 21.8.1939 Virtasen isä oli hämeenkyröläinen pakkamestari William Fredrik Virtanen, joka toimi Hämeenkyrössä urheilukilpailujen palkintotuomarina ja suojeluskunnassa liikuntakasvatustoimikunnassa ja voimisteluohjaajana sekä Kyröskosken Ponnen voimistelujaoston puheenjohtajana poikansa Veikko Virtasen toimiessa seuran yleisurheilun neuvojana ja ohjaajana.Aamulehti, 1945, No 66, sivu 7, julkaistu 9.3.1945Hämeenkyrön Sanomat, 1944, No 5, sivu 2, julkaistu 4.2.1944 == Saavutukset == === Pelaajana === * 1 SM-pronssi: 1952 * 3 Itä–Länsi-ottelua: 1948, 1952, 1953 == Lähteet == Luokka:Suomalaiset pika-aitajuoksijat Luokka:Suomalaiset pesäpalloilijat Luokka:Vimpelin Vedon pelaajat Luokka:Vuonna 1923 syntyneet Luokka:Vuonna 2003 kuolleet
Ykkösen kausi 2018

Ykkösen kausi 2018 on Suomen jalkapallon toiseksi korkeimman sarjatason Ykkösen 46. kausi. Kausi pelataan kymmenen joukkueen kolminkertaisena sarjana. Sarjan joukkueissa tapahtui muutoksia. Ykkösen kaudella 2017 paikkansa säilyttänyt oululainen OPS menetti sarjapaikkansa lisenssikomitean päätöksellä. Vapautuneen paikan sai kotkalainen KTP, joka oli nousukarsinnoissa syksyllä 2017 ollut häviävä osapuoli. Ykkösen voittaja nousee seuraavaksi kaudeksi Veikkausliigaan ja toiseksi sijoittunut karsii liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putoaa Kakkoseen. Kausi alkoi 28. huhtikuuta 2018 ja se päättyy 27. lokakuuta 2018. == Joukkueet == Joukkue Kaupunki Päävalmentaja Sijoitus edellisellä kaudella AC Kajaani Kajaani AC Oulu Oulu Ekenäs IF Raasepori FC Haka Valkeakoski KTP Kotka FF Jaro Pietarsaari HIFK Helsinki JJK Jyväskylä Klubi 04 Helsinki KPV Kokkola ===Päävalmentajavaihdokset=== Joukkue Lähtevä valmentaja Lähdön päiväys Tuleva valmentaja Tulon päiväys AC Kajaani 30. syyskuuta 2018 30\. syyskuuta 2018 FF Jaro 14. elokuuta 2018 14\. elokuuta 2018 == Sarjataulukko == == Tilastot == === Maalipörssi === 17 maalia * Alberto Morín (AC Oulu) 12 maalia * Tuomas Mustonen (HIFK) 11 maalia * Michael Ibiyomi (AC Kajaani) * Aleksi Pahkasalo (FC KTP) * Pekka Sihvola (HIFK) * Kalle Multanen (KPV) 10 maalia * Saku Leppänen (JJK) Kahdeksan maalia * Christopher Mandiangu (FF Jaro) * Akseli Ollila (EIF) Seitsemän maalia * Kevin Kouassivi-Benissan (Klubi 04) * Willy Stephanus (AC Kajaani) Kuusi maalia * Miloš Josimov (KPV) * Hanson Boakai (EIF) * Alberto Ramírez (AC Kajaani) Viisi maalia * Seth Paintsil (FF Jaro) * John Fagerström (FC Haka) * Kostyantyn Iaroshenko (KPV) * Jani Bäckman (HIFK) * Aleksi Gullsten (AC Oulu) * Anton Popovitš (FC Haka) * Patrik Alaharjula (JJK) Neljä maalia * Sebastian Mannström (KPV) * Charalampos Chantzopoulos (KPV) * Reza Chaab (KPV) * Jean Silva (FC KTP) * Salomo Ojala (FC Haka) * Fernando Cózar (HIFK) * Cristian Lasso (AC Kajaani) * Gerald Ben (FC Haka) * Erkka Helminen (FC Haka) * Mikko Manninen (JJK) * Atte Sihvonen (EIF) * Felix De Bona (EIF) * Aleksi Tarvonen (FC KTP) * Jere Aallikko (AC Oulu) * Tommi Jäntti (Klubi 04) * Jair Tavares Silva (AC Oulu) === Kuukauden pelaajat === Kuukausi Kuukauden pelaaja Lähde Pelaaja Seura Toukokuu Seth Paintsil FF Jaro Kesäkuu Jaakko Rantanen FC Haka Heinäkuu Tuomas Mustonen HIFK Elokuu Akseli Ollila EIF Syyskuu Sebastian Mannström KPV ===Paras pelaaja=== Jalkapallon Pelaajayhdistys valitsi vuoden 2018 Ykkösen parhaan pelaajan pelaajien oman äänestyksen perusteella: Vuoden paras pelaaja: Alberto Morín AC Oulu Vuoden maalivahti Teppo Marttinen KPV Vuoden puolustaja Miloš Josimov KPV Vuoden keskikenttäpelaaja Jair Tavares Silva (AC Oulu) Vuoden hyökkääjä Alberto Morín AC Oulu == Lähteet == Luokka:Ykkösliigan kaudet Luokka:Jalkapallosarjojen kausi 2017–2018/2018
Astrid (Belgian kuningatar)

Astrid Sofia Lovisa Thyra Bernadotte (17. marraskuuta 1905 Tukholma – 29. elokuuta 1935 Küssnacht am Rigi, Schwyzin kantoni, Sveitsi) oli Ruotsin prinsessa, josta tuli Leopold III:n puolisona Belgian kuningatar. Prinsessa Astrid syntyi Ruotsin prinssi Carlin ja Tanskan prinsessa Ingeborgin nuorimpana tyttärenä. Hän avioitui Belgian kruununprinssi Leopoldin kanssa marraskuussa 1926. Ensin oli siviilivihkiminen Tukholmassa. Sitä seurasivat kirkkohäät Brysselin katolisessa katedraalissa. Avioliitosta syntyi kolme lasta: * Joséphine-Charlotte Ingeborg Elisbeth Marie-José Marguerite Astrid (1927–2005), Belgian prinsessa, Luxemburgin suurherttuatar mentyään vuonna 1953 naimisiin prinssi Jeanin (myöhemmin Luxemburgin suurherttua) kanssa. * Baudouin Albert Charles Léopold Axel Marie Gustave (1930–1993), Belgian kruununprinssi ja kuningas Baudouin I isänsä jälkeen. * Albert Félix Humbert Théodore Christian Eugène Marie (synt. 1934), Belgian ja Liègen prinssi, kuningas Albert II veljensä jälkeen. Kuningas Albert kuoli vuonna 1934, ja Leopoldista ja Astridista tuli Belgian uusi kuningaspari. Kuningasparin lomaillessa vuonna 1935 Sveitsissä kuningas menetti autonsa hallinnan kapealla maantiellä Küssnacht am Rigissä lähellä Luzernia ja kuningatar menehtyi auton suistuttua tieltä.Belgian Queen Killed Küssnachtiin on rakennettu kappeli Astridin muistoksi. == Lähteet == == Aiheesta muualla == * Kuinka se tapahtui? Kuningatar Astridin kuolonajon yksityiskohtia, Suomen Kuvalehti, 14.09.1935, nro 37, s. 17, Kansalliskirjaston digitaaliset aineistot * Legendan hohdetta Küssnachtin yllä, Kuva, 30.08.1939, nro 18, s. 24, Kansalliskirjaston digitaaliset aineistot Luokka:Ruotsin prinsessat Luokka:Belgian kuninkaalliset Luokka:Liikenneonnettomuudessa kuolleet Luokka:Vuonna 1905 syntyneet Luokka:Vuonna 1935 kuolleet
Markus Kettunen

Markus Kettunen (s. 25. heinäkuuta 1972) on uransa lopettanut suomalainen pesäpalloilija. Vuosina 1992–2008 Kettunen pelasi SM-sarjassa ja Superpesiksessä 337 runkosarjaottelua Vaasan Mailan, Seinäjoen Maila-Jussien, Koskenkorvan Urheilijoiden ja Nurmon Jymyn joukkueissa. Kettusen kasvattajaseura on Kauhajoen Karhu. Ulkopelissä Kettusen pelipaikka oli kakkoskopparina. Kettunen valittiin kolme kertaa Itä–Länsi- otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-ke-kn/ == Saavutukset == === Pelaajana === * 4 SM-pronssia: 1995, 1996, 1997, 2003 * 3 Itä–Länsi- ottelua: 1997, 2001, 2002 * Superpesiksen etenijäkuningas (2): 1997, 2002 == Lähteet == Luokka:Vuonna 1972 syntyneet Luokka:Suomalaiset pesäpalloilijat Luokka:Elävät henkilöt
10 Canum Venaticorum

10 Canum Venaticorum on Flamsteedin designaatio tavalliselle tähdelle Ajokoirien tähdistössä. Sen magnitudi on 5.95, mikä, Bortlen asteikon mukaan, voi nähdä paljaalla silmällä esikaupunki-alueilla. Sen vuosittaisen parallaksin vaihtumisen mukaan (0.05755 kaarisekuntia) mikä on havaittu Hipparcos-satelliitilla, voidaan määrittää, että tähtisysteemi on 56.7 valovuotta Maapallosta. == Lähteet == == Aiheesta muualla == * * * Luokka:Ajokoirien tähdistö
4 Canum Venaticorum

4 Canum Venaticorum on tähti Ajokoirien tähdistössä. 4 Canum Venaticorum on valkokeltainen F-tyyppinen jättiläinen jonka magnituudi on +6.03. Se on suunnilleen 335 valovuotta Maapallosta. Se on luokittu Delta Scuti -muuttujaksi ja sen kirkkaus vaihtelee magnituudeista +5.89 – +6.15 viiden tunnin ajoin. Luokka:Delta Scuti -tähdet Luokka:F-spektriluokan tähdet
Jevgeni Rjasenski

Jevgeni Aleksandrovits Rjasenski (; s. 18. heinäkuuta 1987 Tver, Venäjä, Neuvostoliitto) on venäläinen jääkiekkoilija, pelipaikaltaan puolustaja. Rjasenski edusti kaudella 2017–2018 KHL-joukkue Traktor Tšeljabinskia. Tätä ennen hän pelasi kaksi ja puoli kautta Nizhnekamskissa ja sitä ennen puolitoista kautta SKA Pietarissa. Pelirooliltaan Rjasenski on puolustava puolustaja eikä maalinteko kuulu hänen ydinosaamisalueisiinsa. Venäjän maajoukkueessa Rjasenski debytoi vuodenvaihteessa 2006–2007 pelatuissa alle 20-vuotiaiden MM-kisoissa. Aikuisiällä Rjasenski on esiintynyt Euro Hockey Tourilla vuosina 2009–2014. Rjasenski pelasi myös Venäjän jääkiekkomaajoukkueessa 2012 ja 2013 MM-kilpailuissa. http://www.eliteprospects.com/player.php?player=10629 Rjasenskia ei ole varattu NHLaan. == Lähteet == Luokka:Venäläiset jääkiekkoilijat Luokka:Vuonna 1987 syntyneet Luokka:Elävät henkilöt
R Canum Venaticorum

R Canum Venaticorum on Mira-tähti Ajokoirien tähdistössä. Sen magnitudi vaihtelee 6,5:stä 12,9:ään suunnilleen 329 päivän jaksolla. == Lähteet == == Aiheesta muualla == Luokka:Mira-tähdet Luokka:M-spektriluokan tähdet Luokka:Jättiläistähdet
AE Aurigae

AE Aurigae (lyhennettynä AE Aur) on Ajomiehen tähdistössä sijaitseva karkulaistähti, joka valaisee IC 405-tähtisumun. Luokka:Ajomiehen tähdistö Luokka:Muuttuvat tähdet
Mu Columbae

Mu Columbae (μ Col, μ Columbae) on tähti Kyyhkysen tähdistössä. Se on yksi O-tyypin tähdistä joka näkyy paljaalla silmällä. Se on noin 1 300 valovuotta Aurinkokunnasta. Se on suhteellisesti nopeasti pyörivä tähti joka pyörii akselinsa ympäri 1,5 päivässä (vertaillaan tätä Aurinkoon, joka pyörii akselinsa ympäri 25,4 päivässä.) Pyörimisen nopeus on melko normaalia tämän tyypin tähdille. Ominaisliikkeen ja säteisliikkeen mittausten perusteella, tähtitieteilijät tietävät että tämä tähti ja AE Aurigae ovat liikkumassa pois toisistaan 200 km/s suhteellisella nopeudella. Luokka:O-spektriluokan tähdet Luokka:Pääsarjan tähdet
Konstantin Gorovikov

Konstantin Vladimirovits Gorovikov () (s. 31. elokuuta 1977 Novosibirsk, Venäjä, Neuvostoliitto) on uransa lopettanut venäläinen jääkiekkoilija, pelipaikaltaan keskushyökkääjä. Gorovikov pelasi koko uransa, lukuun ottamatta kahta Yhdysvaltain IHL-liigassa vuosituhannen vaihteessa pelattua kautta, Venäjän Superliigassa ja sitä seuranneessa KHL-liigassa. Kaikkiaan Gorovikov pelasi 974 ottelua Venäjän pääsarjassa. Gorovikov edusti Venäjää Euro Hockey Tourilla vuosina 2002–2011 sekä jääkiekon MM-kisoissa vuosina 2006, 2008, 2009 ja 2011 http://www.eliteprospects.com/player.php?player=15028. ==Saavutuksia== * MM-kultamitali 2008, 2009 * KHL Gagarin-cupin voitto 2012, 2013 * KHL Faith Towards Hockey Award 2016 ==Lähteet== Luokka:Venäläiset jääkiekkoilijat Luokka:Ottawa Senatorsin varaamat pelaajat Luokka:Vuonna 1977 syntyneet Luokka:Elävät henkilöt
Pauline MacMillan Keinath

Pauline MacMillan Keinath (s. ) on yhdysvaltalainen miljardööriperijätär. Hän edustaa Cargill-suvun neljättä sukupolvea ja omistaa noin 11 prosenttia perheyhtiönä toimivasta yhdysvaltalaisesta Cargill -suuryhtiöstä. Yhdysvaltalainen talousjulkaisu Forbes arvioi maaliskuussa 2018 McMillan Keinathin varallisuudeksi 7,4 miljardia dollaria. Cargill oli alkujaan Iowan rautatien äärellä sijainnut viljavarasto, jonka MacMillan Keinathin isoisoisä William W. Cargill, skotlantilaisen merikapteenin poika, perusti vuonna 1865. Siitä on kasvanut Yhdysvaltain suurin yksityisesti omistettu yhtiö, jonka kotipaikka on Minnesotan osavaltion Wayzata. Erityisesti maataloustuotteiden tuotantoa ja kauppaa harjoittava yrityskonserni teki keväällä 2017 päättyneeltä tilivuodelta noin 110 miljardin dollarin liikevaihdon. Cargill- suku piti hallussaan noin 87,2 prosenttia yhtiön osakkeista. MacMillan Keinath on naimisissa ja hänellä on neljä lasta. Hän asuu St. Louisissa, Yhdysvaltain Missourin osavaltiossa. ==Lähteet== Luokka:Yhdysvaltalaiset miljardöörit Luokka:Vuonna 1934 syntyneet Luokka:Elävät henkilöt
Iota Orionis

Iota Orionis (ι Orionis, lyhennettynä Iot Ori, ι Ori) on kolmitähtinen- järjestelmä taivaanekvaattorin tähdistössä Orionissa. Se on kahdeksanneksi kirkkain Orionin jäsen 2,77 magnitudilla ja kirkkain osa Orionin miekkaa (tähtikuvio). Se kuuluu avoimeen tähtijoukkoon NGC 1980. Parallaksi- mittauksien mukaan se on noin 2 300 valovuotta Auringosta. == Lähteet == Luokka: Orionin tähdistö
Maria (keisarinna)

Maria (21. kesäkuuta 1528 – 26. helmikuuta 1603) oli Habsburg-sukuun kuulunut prinsessa, josta tuli Maksimilian II:n puolisona Pyhän saksalais-roomalaisen valtakunnan keisarinna vuosina 1564–1576, Böömin kuningatar vuodesta 1562 ja Unkarin kuningatar vuodesta 1564. Hän toimi myös Espanjan sijaishallitsijana ensin isänsä ja myöhemmin veljensä poissaolojen aikana. == Suku == Marian vanhemmat olivat keisari Kaarle V ja Isabella Portugalilainen. Hänen veljensä oli Espanjan ja Portugalin kuningas Filip II (1527–1598) ja sisarensa Johanna Itävaltalainen (1535–1573), joka avioitui serkkunsa, Portugalin prinssi João Manuelin (1537–1554) kanssa, joka oli Portugalin kuningas Juhana III:n poika. == Avioliitto ja lapset == Vuonna 1548 Maria avioitui serkkunsa Maksimilianin kanssa. Heille syntyi yhteensä 16 lasta, joista seitsemän eli aikuisiksi: *Anna Itävaltalainen (1549–1580), avioitui vuonna 1570 setänsä, Espanjan ja Portugalin kuninkaan Filip II:n (1527–1598) kanssa. *Rudolf II (2. heinäkuuta 1552 Wien – 23. tammikuuta 1612), keisari vuosina 1576–1612, kuoli naimattomana ilman laillisia jälkeläisiä *Ernest (15. heinäkuuta 1553 Wien – 21. maaliskuuta 1595 Bryssel), Itävallan arkkiherttua, Espanjan Alankomaiden käskynhaltija vuosina 1594–1595 *Elisabet Itävaltalainen (1554–1592), avioitui vuonna 1570 Ranskan kuninkaan Kaarle IX:n (1550–1574) kanssa, heillä oli yksi tytär *Matias (1557–1619), keisari vuosina 1612–1619, kuoli lapsettomana *Maksimilian III (1558–1618), Saksalaisen ritarikunnan suurmestari vuosina 1590–1618 *Albrekt (1559–1621), Itävallan arkkiherttua, Espanjan Alankomaiden käskynhaltija vuosina 1595–1621, avioitui vuonna 1599 serkkunsa Isabella Cara Eugenian (1566–1633), Filip II:n tyttären kanssa. == Lähteet == Luokka:Habsburgin hallitsijasuku Luokka:Pyhän saksalais-roomalaisen keisarikunnan keisarinnat Luokka:Prinsessat Luokka:Vuonna 1528 syntyneet Luokka:Vuonna 1603 kuolleet
Giovanni Batista Hodierna

Giovanni Batista Hodierna, kirjoitetaan myöskin Odierna (13. huhtikuuta 1597 – 6. huhtikuuta 1660) oli italialainen tähtitieteilijä. Hän kokosi luettelon, joka sisälsi komeettoja ja muita taivaankappaleita. Se sisälsi 40 merkintää, mukaan lukien ainakin 19 oikeaa kaasusumua jonka voi sekoittaa komeettaan. == Lähteet == Luokka:Vuonna 1597 syntyneet Luokka:Vuonna 1660 kuolleet Luokka:Italialaiset tähtitieteilijät
Länsirintamalta ei mitään uutta (vuoden 1979 elokuva)

Länsirintamlta ei mitään uutta () on vuonna 1979 ensi-iltansa saanut Delbert Mannin ohjaama ja Paul Monashin käsikirjoittama sotaelokuva. Elokuvan pääosissa esiintyvät Richard Thomas ja Ernest Borgnine. == Juoni == Paul Bäumer (Thomas) valmistuu luokkatoveriensa tavoin koulusta. Heidän opettajansa Kantorek (Pleasence) kehottaa heitä värväytymään sankarillista sotaa varten ja nuorina ja arvostelukyvyttöminä he liittyvät. Koulutuksesta vastaa simputtava korpraali Himmelstoss (Holm) ja ennen siirtymistä tositoimiin tämä saakin pienen palautuksen kurista. Rintamalla Baumeria komentaa ja neuvoo vanha ja sodassakin kokenut Stanislaus Katzinsky (Borgnine), jolla on paitsi kuudes aisti ruoan hankkimisen suhteen, myös muita käytännön neuvoja. Yksi näistä neuvoista on jättää pistin kotiin ja lyödä ranskalaisia lapiolla, sillä se tekee pahempaa jälkeä. Ajan myötä Baumerin toverit kuolevat tai haavoittuvat, ja hän itsekin saa loman toipumisaikanaan palaten kotiin, jota hän ei enää tunnista samaksi. == Näyttelijät == ==Aiheesta muualla== * * Luokka:Vuoden 1979 yhdysvaltalaiset elokuvat Luokka:Yhdysvaltalaiset sotaelokuvat Luokka:Yhdysvaltalaiset televisioelokuvat Luokka:Delbert Mannin ohjaamat elokuvat
Anders Petersen

Knut Anders Fredrik Petersen (s. 3. toukokuuta 1944 Solna) on ruotsalainen valokuvaaja, joka tunnetaan mustavalkoisista, usein katukuvaustyylisistä dokumentaarisista valokuvistaan. Hänen tunnetuin teoksensa on valokuvakirja Cafe Lehmitz (1978), joka koostuu hänen 1960-luvun lopulla kolmen vuoden aikana kuvaamistaan rujoista henkilö- ja tilannekuvista Hampurin punaisten lyhtyjen alueella. Petersenin kuuluisin yksittäinen kuva on julkaistu Tom Waitsin albumin Rain Dogs kannessa. Petersen opiskeli vuosina 1966–1968 Christer Strömholmin valokuvakoulussa ja vuosina 1973–1974 Dramatiska institutetissa Tukholmassa. Vuonna 1984 hän julkaisi kuvateoksen Fängelse, jota tehdäkseen hän asui pitkiä aikoja ruotsalaisvankilassa. Hän on kuvannut myös psykiatrisen sairaalan potilaita ja muita marginaali-ihmisiä. Vuonna 2003 Petersen valittiin vuoden valokuvaajaksi Ranskan Rencontres d’Arles -valokuvafestivaaleilla. ==Lähteet== ==Aiheesta muualla== * Petersenin elämäkertaa LensCulture-sivustolla Luokka:Ruotsalaiset valokuvaajat Luokka:Vuonna 1944 syntyneet Luokka:Elävät henkilöt
Kolybelnaja dlja vulkana

Kolybelnaja dlja vulkana Filipp Kirkorovin kappale, joka edusti Venäjää vuoden 1995 Eurovision laulukilpailussa Irlannin Dublinissa. Kappale sijoittui Euroviisuissa 23 maan joukosta sijalle 17. 17 pisteellä. == Lähteet == Luokka:Venäjän euroviisuedustuskappaleet Luokka:Vuoden 1995 euroviisuedustuskappaleet
Gwendolyn Sontheim Meyer

Gwendolyn Sontheim Meyer (s. lokakuu 1961) on yhdysvaltalainen miljardööriperijätär. Hän edustaa Cargill-suvun viidettä sukupolvea ja omistaa lähteestä riippuen joko noin 7 tai noin 11 prosenttia perheyhtiönä toimivasta yhdysvaltalaisesta Cargill -suuryhtiöstä. Yhdysvaltalainen talousjulkaisu Forbes arvioi maaliskuussa 2018 Sontheim Meyerin varallisuudeksi 4,7 miljardia dollaria (7 % osuus). Cargill on suuri Yhdysvaltain Minnesotan osavaltion Wayzatasta käsin johdettu erityisesti maataloustuotteiden tuotantoa ja kauppaa harjoittava yrityskonserni, jonka liikevaihto oli keväällä 2017 päättyneeltä tilivuodelta noin 110 miljardia dollaria. Cargill-suku piti hallussaan noin 87,2 prosenttia yhtiön osakkeista. Sontheim Meyer on Cargil-suvun neljännen sukupolveen kuuluneen Marion MacMillanin ainoa lapsi. Sontheim Meyer syntyi vuonna 1961 ja kasvoi Sveitsiissä vuoteen 1978 saakka. Tällöin hän aloitti opinnot Dana Hallissa, Massachusettsin osavaltion Wellesleyssä toimivassa oppilaitoksessa. Yliopisto-opinnot hän suoritti Menlo Collegessa ja San Diegon osavaltionyliopistossa. Hän on naimisissa, kaksi lasta. Hän asuu Kaliforniassa Rancho Santa Fessä. Hänellä on hevostila ja lentolupakirja. Hän osallistuu esteratsastuskilpailuihin. Hän on voittanut lajissa esimerkiksi Swiss Grand Prix -palkinnon Geneven kansainvälisistä hevoskilpailusta vuonna 2011. Hän on etseratsastushevosten ohella sponsoroinut joillain hevoshankinnoillaan myös yhdysvaltalaista olympiatason kouluratsastusta. ==Lähteet== Luokka:Yhdysvaltalaiset miljardöörit Luokka:Vuonna 1961 syntyneet Luokka:Elävät henkilöt
Nijolė Ambrazaitytė

Nijolė Ambrazaitytė (21. helmikuuta 1939 Burokai – 27. marraskuuta 2016) oli liettualainen oopperalaulaja ja poliitikko. Hän oli mukana allekirjoittamassa 11. maaliskuuta 1990 julistusta, jolla Liettuan sosialistisen neuvostotasavallan korkein neuvosto ilmoitti eroavansa Neuvostoliitosta ja palauttavansa näin maan itsenäisyyden. == Elämänvaiheita == Ambrazaitytėn vanhemmat pakenivat toisen maailmansodan aikana ensin Saksaan ja myöhemmin Kanadaan. Tytär jäi asumaan isovanhempien luokse maaseudulle Raseiniain alueelle. Hänet karkotettiin Siperiaan vuonna 1948, ja hän pääsi takaisin Liettuaan vuonna 1956. Samana vuonna hän aloitti lauluopinnot Liettuan konservatoriossa. Hän osallistui ja menestyi laulukilpailussa Riiassa, Minskissä ja Bukarestissa. Laulajanuransa Ambrazaitytė aloitti vuonna 1956. Hän esiintyi monissa eri oopperataloissa ympäri maailmaa ja teki 30 levytystä. Hänen roolejaan eri oopperoissa olivat muiden muassa Lola Cavalleria Rusticanassa, Amneris Aidassa ja Marina Minszek Boris Godunovissa. Hän esiintyi Neuvostoliitossa, Norjassa, Yhdysvalloissa, Italiassa, Mongoliassa, Isossa-Britanniassa ja Suomessa. Vuosina 1979– 1990 hän opetti laulua Liettuan konservatoriossa. Ambrazaitytė valittiin kansanedustajaksi ensimmäisen kerran vuonna 1990 ja uudelleen vuosina 1992 ja 1996. Hän oli jäsenenä myös valtion eläkekomiteassa. Hänet palkittiin Gediminaksen ritarikunnan mitalilla merkittävästä elämäntyöstään vuonna 1996. == Lähteet == == Aiheesta muualla == * Nijolė Ambrazaitytė Discography at Discogs * Youtube: Nijolė Ambrazaitytė sings Aldona‘s aria from 'I Lituani' by Ponchielli Luokka:Liettualaiset oopperalaulajat Luokka:Vuonna 1939 syntyneet Luokka:Vuonna 2016 kuolleet
Marianne Liebmann

Marianne Liebmann (s. heinäkuu 1953) on yhdysvaltalainen miljardööriperijätär. Hän edustaa Cargill-suvun neljättä sukupolvea ja omistaa joitain prosentteja perheyhtiönä toimivasta yhdysvaltalaisesta Cargill -suuryhtiöstä. Yhdysvaltalainen talousjulkaisu Forbes arvioi maaliskuussa 2018 Sontheim Meyerin varallisuudeksi 4,2 miljardia dollaria. Cargill on suuri Yhdysvaltain Minnesotan osavaltion Wayzatasta käsin johdettu erityisesti maataloustuotteiden tuotantoa ja kauppaa harjoittava yrityskonserni, jonka liikevaihto oli keväällä 2017 päättyneeltä tilivuodelta noin 110 miljardia dollaria. Cargill-suku piti hallussaan noin 87,2 prosenttia yhtiön osakkeista. Liebmann syntyi vuonna 1953 ja suoritti alemman korkeakoulututkinnon Montanan osavaltionyliopistossa. Liebmann toimi vuosina 1992–1998 Cargillin johtokunnan jäsenenä. Lisäksi hän vastasi miehensä kanssa Langohr's Flowerland -kukkamyymälöitä vuoteen 2012 saakka. Tämän jälkeen he ovat rakennuttaneet aiemman kukkamyymälänsä kasvihuoneiden tilalle yhden perheen senioriasuntoja. == Yksityiselämä == Hän on naimisissa, kaksi lasta. ==Lähteet== Luokka:Yhdysvaltalaiset miljardöörit Luokka:Vuonna 1953 syntyneet Luokka:Elävät henkilöt
Anna Gabriel

Anna Gabriel i Sabaté (s. 1975 Sallent) on katalonialainen poliitikko ja oikeushistorioitsija.https://blocs.mesvilaweb.cat/copdecup/?p=232037 Hän edusti vuosina 2015–2017 Katalonian alueparlamentissa vasemmistolaista Candidatura d’Unitat Popular -puoluetta, joka tuki Katalonian hallituksen järjestämää kansanäänestystä Katalonian itsenäisyydestä hallituksen ulkopuolelta. Helmikuussa 2018 Gabriel lähti Sveitsiin maanpakoonhttps://www.err.ee/684594/sveitsis-viibiv-kataloonia-iseseisvuslane- ei-kavatse-kohtu-ette-ilmuda https://maailm.postimees.ee/4415533/juhtiv- kataloonia-separatist-pogenes-kohtumoistmise-eest-sveitsi Espanjan nostettua Katalonian hallituksen lisäksi Gabrieliakin vastaan syytteen itsenäisyysäänestyksen järjestämisen takia "kapinasta" ()http://www.ccma.cat/324/el-jutge-del-suprem-dicta-ordre-de-detencio- nacional-per-a-anna-gabriel-el-primer-pas-quan-algu-no- compareix/noticia/2839482, josta voi Espanjan lain mukaan saada 30 vuoden vankeustuomionhttps://yle.fi/uutiset/3-9905674. Myöhemmin Gabrieliin kohdistuvan syytteen nimikettä lievennettiin niin, että nyt häntä syytetään "kansalaistottelemattomuudesta" ().https://www.ara.cat/politica/Suissa- extradeix-delictes-analitzara- Rovira_0_1984001801.htmlhttps://www.ara.cat/politica/Guia-rapida-situacio- cadascun-processats_0_1983401779.html Gabriel on etsintäkuulutettu Espanjassa ja hänet on määrätty pidätettäväksi heti, jos hän saapuu Espanjaan. Espanja ei kuitenkaan ole antanut hänestä kansainvälistä pidätysmääräystä toisin kuin toisesta Sveitsissä maanpaossa olevasta katalonialaisesta poliitikosta Marta Rovirasta. Sveitsi on ilmoittanut, että siinäkin tapauksessa, että Espanja pyytäisi Gabrielin luovutusta Espanjaan, se ei todennäköisesti panisi määräystä toimeen, sillä se pitää niin Gabrieliin kuin Roviraankin kohdistuvia syytteitä poliittisina. == Lähteet == Luokka:Katalonialaiset poliitikot Luokka:Vuonna 1975 syntyneet Luokka:Elävät henkilöt
Tähän aikaan ensi vuonna

Tähän aikaan ensi vuonna on keväällä 2018 Nelosella esitetty Ellen Jokikunnaksen juontama tositelevisiosarja. Ohjelman jokaisessa jaksossa nähdään viisi henkilöä, jotka asettavat itselleen tavoitteen, jonka suorittamiseen on aikaa yksi vuosi. Tavoitteena voi olla esimerkiksi laihtuminen, raskaus tai parantuminen sairaudesta. Alkutilanne ja lopputulos esitetään aina samassa jaksossa. Juontaja Ellen Jokikunnas on kertonut joutuneensa allekirjoittamaan työsopimuksen, jossa hän lupasi pysyä samannäköisenä kuvausten välisen ajan. == Lähteet == Luokka:2010-luvun suomalaiset tositelevisiosarjat Luokka:Muodonmuutosohjelmat
Riverco

Riverco, suomeksi Jokiyhtymä, on suomalainen laivanrakennuskonserni, jonka kotipaikka on Turku. Yhtymä perustettiin vuonna 1965 konepajana nimeltä Jokipaja. Vuonna 1973 Jokipaja perusti korjaustelakan Paraisille. 1990-luvun keskivaiheilla yritysryhmä työllisti 86 henkeä. Riverco harjoittaa laivojen korjaus-, huolto- ja muutostoimintaa ja omistaa Paraisten telakan, jossa rakennetaan pieniä ja keskisuuria aluksia alumiinista ja teräksestä. Riverco on vuosikymmenten mittaan rakentanut erityisesti sisätiloja erilaisiin laivoihin ympäri maailmaa, muun muassa ravintola- ja muita asiakaspalvelutiloja ja niiden muutostöitä autolauttoihin ja risteilyaluksiin. Jokiyhtymä herätti 1980- ja 1990-luvulla huomiota varustellessaan 15 vuotta samaa, myymättä jäänyttä 80-metristä ro-ro-alusta yrityksen laiturissa muiden töiden ohella. Yhtymän muita aluksia ovat olleet säiliöalukset Anna, Arita, Brännaden, Lake Saimaa, Oiva, Oljaren ja Petrolea, moottorialukset Harm ja Miniland, tankkiproomut Hyvä-Uke ja Norppa sekä lastiproomu Floria. Konserniin kuuluu myös Raision Tuotekadulla toimiva vähittäiskauppayritys Venemaailma. Se toimii Riverco-konsernin omistamassa entisessä P. O. Korhosen huonekalutehtaassa. == Lähteet == ==Aiheesta muualla== *Yrityksen verkkosivusto Luokka:Laivanrakennusyhtiöt Luokka:Suomalaiset teollisuusyritykset
Phyllis Bryn-Julson

Phyllis Bryn-Julson (s. 5. helmikuuta 1945 Bodwon, Pohjois-Dakota) on yhdysvaltalainen taidemusiikin laulaja, äänialaltaan sopraano. Hän aloitti kolmen vuoden iässä pianonsoiton opinnot. Hän opiskeli sittemmin Concordia Collegessa (Moorhead, Minnesota) pianon-, urkujen- ja viulunsoittoa sekä laulua. Hän suuntautui jo opiskeluaikoinaan vuosina 1963–65 kaksitoistasäveljärjestelmää käyttäen luotuun ohjelmistoon. Bryn-Julson sai Concordia Collegesta kunniatohtorin arvon vuonna 1995.Bach-Cantatas.com: Phyllis Bryn-Julson (Soprano) Bryn-Julson suoritti opintoja myös Tanglewoodissa vuosina 1964–67 ja pääsi Helen Boatwrightin johdolla opiskelemaan laulua Syracusen yliopistoon, josta hän sai musiikin kandidaatin (1967) ja maisterin (1969) arvot. Bryn-Julson keskittyi lauluun Gunther Schullerin kehotuksesta. Bryn-Julson debytoi vuonna 1966 tulkitsemalla Alban Bergin Lulu-sarjan Erich Leinsdorfin johtaman Bostonin sinfoniaorkesterin kanssa. Sittemmin Bryn-Julson on esiintynyt Bostonin sinfoniaorkesterin ja New Yorkin filharmonikkojen kanssa kymmeniä kertoja. Proms-debyyttinsä hän teki vuonna 1967 Hans Werner Henzen teoksen The Raft of Medusa esityksessä. Hän on esittänyt myös muun muassa Covent Gardenissa Igor Stravinskin ja Maurice Ravelin teoksia. Useita kertoja hän on tulkinnut Vitellian roolin Wolfgang Amadeus Mozartin oopperassa La clemenza di Tito, ja Peabodyssa hän on esiintynyt nimiroolissa Richard Straussin oopperassa Ariadne Naxoksella. Bryn- Julson on keskeinen 1900-luvun ohjelmiston tulkitsija. Hän on tehnyt runsaasti yhteistyötä Pierre Boulez'n ja Ensemble InterContemporainin kanssa. Hän on tulkinnut lisäksi Bergin, Anton Webernin, Arnold Schönbergin, Elliott Carterin, Charles Wuorisen, Benjamin Brittenin ja György Kurtágin teoksia. Hän on tehnyt yhteistyötä sellaisten kapellimestareiden kuin Esa-Pekka Salosen, Simon Rattlen, Seiji Ozawan, Zubin Mehtan, Schullerin ja Leinsdorfin kanssa. Abbadon kaudella Bryn-Julson lauloi Berliinin filharmonikkojen avajaiskonserteissa. Vuonna 2000 hänet otettiin Scandinavian-American Hall of Fameen. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1945 syntyneet Luokka:Elävät henkilöt
Oppian

Oppian on suomalainen kirjankustantamo, joka julkaisee kauno- ja tietokirjallisuutta sekä oppimateriaaleja. Yritys on julkaissut suomeksi muun muassa Nikola Teslan omaelämäkerran Elämäni keksinnöt.Oppian: Kustantamon esittely. == Julkaisuja == * * * * * * * * ==Lähteet== == Aiheesta muualla == * Kotisivut. Luokka:Suomalaiset kirjankustantamot
André Bjerke

Jarl André Bjerke, kirjailijanimi myös Bernhard Borge (30. tammikuuta 1918 Aker, Norja – 10. tammikuuta 1985 Oslo, Norja) oli norjalainen kirjailija. Bjerken isä oli kirjailija Ejlert Osvald Bjerke. Hänen puolisonsa oli vuosina 1959–1972 näyttelijä Henny Moan. Bjerke oli Riksmålsforbundetin lehden Ordet päätoimittaja 1950–1966. Hän oli riksmålilla kirjoittavien kirjailijoiden liiton Forfatterforeningen av 1952 puheenjohtaja vuodesta 1961 siihen asti kun se yhdistettiin 1966 Norjan kirjailijaliittoon. Bjerken esikoiskokoelma Syngende jord ilmestyi 1940. Monipuolisena ja tuotteliaana kirjailijana Bjerke jätti näkyvän jäljen Norjan toisen maailmansodan jälkeiseen kirjallisuuteen. Hän oli rakastettu runoilijana, mutta kirjoitti myös rikosromaaneja nimellä Bernhard Borge. Rikosromaanin De dødes tjern pohjalta on Kåre Bergstrøm vuonna 1958 ohjannut samannimisen elokuvan. Hän otti voimakkaasti kantaa riksmålin puolesta. Romaani Enhjörningen (1963) käsittelee yliluonnollisia ilmiöitä. Bjerken runot ovat muodoltaan perinteisiä, ja hän hallitsi ilmaisukeinon suvereenisti. Kaksiosainen kootut runot (Samlede dikt) ilmestyi 1977. Hän käänsi näytelmiä ja kirjoitti kuunnelmia sekä joukon lastenkirjoja, pääasiassa runomuotoisia. Hän julkaisi myös poleemisia esseekokoelmia.Hän on kääntänyt norjaksi Tove Janssonin muumikirjoja. == Palkinnot ja tunnustukset == * Bastian-palkinto 1958, Molièren Ihmisvihaajan käännöksestä * Riksmålsförbundets litteraturpris 1963 * Riverton-palkinto, kunniapalkinto 1973 * Oslo bys kulturpris 1980 * Grand Master Diplom, Svenska Deckarakademin, 1981 ==Suomennetut runot== * ”Ristiin rastiin”, suom. Kirsi Kunnas teoksessa Kuka on nähnyt tuulen? Runoja ja satuja maailmalta, Helsinki: WSOY 2010 ISBN 978-951-0-36461-1 ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset kääntäjät Luokka:Vuonna 1918 syntyneet Luokka:Vuonna 1985 kuolleet
Perttu Immonen

Perttu Immonen (s. 1973 VirratSyntymävuosi Fennicasta.) on suomalainen psykologi, historiantutkija ja tietokirjailija.Atena kirjailijat : Perttu Immonen Immonen opiskeli alun perin psykologiksi ja työskenteli muun muassa aivotutkijana. Hän harrasti myös historian ja kirjallisuuden tutkimusta ja sai vuonna 2008 ajatuksen tehdä kirja, joka kuvaisi menneisyyden arkitapahtumia eri puolilla Suomea asuneiden päähenkilöiden näkökulmista. Kolmen suvun elämästä 1400-luvulta aina 1800-luvulle kertova teos Suomen rahvaan historia valmistui lopulta vuonna 2017 pitkällisen taustatutkimuksen jälkeen. Immonen valmistui tänä aikana myös filosofian maisteriksi Suomen historiasta ja hänen opinnäytetyönsä Drengpoikia ja hurrikkaita liittyi Suomen rahvaan historia- teoksen aihepiiriin. Opinnäytetyö palkittiin Helsingin yliopiston humanistisen tiedekunnan vuoden 2014 parhaana graduna. Immosen kirjan kolme sukua ovat Kokemäenjoen varrella elänyt länsisuomalainen Teukku–Sopan suku, Rantasalmella Savossa elänyt kaskiviljelyä harjoittanut Eronen–Lybeckin suku ja Kokkolan seudulla Pohjanmaalla elänyt tervanpolttoa ja karjataloutta harjoittanut Sursill–Korpilaisen suku. Rahvaalla Immonen tarkoittaa kirjassaan heitä jotka eivät kuuluneet aatelistoon, papistoon tai porvaristoon. Immosen omasta sukuselvityksestä alkunsa saaneen kirjan tapahtumat alkoivat Sastamalan Teukkulan kylään noin vuonna 1455 syntyneestä talonpoika Olavi Teukusta ja kirja päättyy 1800-luvun alkuun. Risto Löf : Kirja-arvio : Sukuselvitys laajeni Suomen rahvaan historiaksi, Keskisuomalainen 21.09.2017 == Teoksia == * Drengpoikia ja hurrikkaita : Kielirajavyöhyke ja sen vaikutukset Keski- Pohjanmaan suomen- ja ruotsinkieliseen maaseutuväestöön 1600 - 1700-luvuilla, Suomen historian pro gradu-tutkielma. Helsingin yliopisto, Humanistinen tiedekunta, Filosofian, historian, kulttuurin ja taiteiden tutkimuksen laitos 2014 (Tutkielma digitaalisessa muodossa Heldassa) * Suomen rahvaan historia : kolmen suvun elämää keskiajalta 1800-luvulle. Atena, Jyväskylä 2017 * Suomalainen historia : kolmen suvun elämää keisariajalta 2000-luvulle. Atena, Jyväskylä 2023 == Lähteet == == Aiheesta muualla == * Yle Areena : Kalle Haatanen : Suomen rahvaan historia Luokka:Suomalaiset psykologit Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1973 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Jorma Seppänen

Jorma Olavi Seppänen (s. 14. syyskuuta 1935 Tampere) on suomalainen ekonomi, joka toimi Elannon pääjohtajana 1990–1994. Seppäsen puoliso vuodesta 1959 on Ritva Anneli Åberg. Seppänen tuli ylioppilaaksi 1955 ja valmistui ekonomiksi 1960. Hän toimi Itä-Savon osuusliikkeen kaupallisena johtajana 1963–1965 ja Osuusliike Oman Avun toimitusjohtajana 1966–1969. Osuusliike Elannon apulaisjohtaja hän oli 1969–1971, varatoimitusjohtaja 1972–1990 ja pääjohtaja vuodesta 1990 vuoteen 1994. Savonlinnan kaupunginhallituksen jäsen Seppänen oli 1965 ja Joensuun 1968–1969. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Vuonna 1935 syntyneet Luokka:Elävät henkilöt
Artjom Sergejev (jääkiekkoilija)

Artjom Sergejev (s. 20. huhtikuuta 1993 Moskova, Venäjä) on venäläinen jääkiekkopuolustaja, joka pelaa KHL-joukkue Dinamo Moskovassa. 5. heinäkuuta 2024 mennessä pelaamissaan 411 KHL:n runkosarjaottelussa Sergejev on kerännyt tehopisteet 18+59=77.https://en.khl.ru/players/16675/ Venäjän alle 20-vuotiaiden maajoukkuessa Sergejev on voittanut MM-hopean ja -pronssin.http://www.eliteprospects.com/player.php?player=79616 ==Lähteet== Luokka:Venäläiset jääkiekkoilijat Luokka:Vuonna 1993 syntyneet Luokka:Elävät henkilöt
Pampanga (1888)

Pampanga oli Espanjan laivaston vuonna 1888 valmistettu teräsrunkoinen Samar- luokan tykkivene, joka oli suunniteltu palvelemaan Filippiineillä. == Valmistus == Alus tilattiin Cavitesta Filippiineiltä. Alus valmistui vuonna 1888.spanamwar.com == Palvelus == Espanjan-Yhdysvaltain sodan alkaessa alus oli Luzonilla. Kesäkuussa 1898 Yhdysvaltain armeija valtasi ja tuhosi aluksen Manilanlahdella. Myöhemmin alus kunnostettiin, mikä saatiin päätökseen 18. kesäkuuta 1899. Yhdysvaltain laivasto otti aluksen palvelukseen 9. marraskuuta. Alus poistettiin palveluksesta 6. marraskuuta 1928 Hong Kongissa ja upotettiin maalilaivana Kiinan rannikolla 21. marraskuuta 1928. == Lähteet == Luokka:Samar-luokan tykkiveneet
Paragua (1888)

Paragua oli Espanjan laivaston vuonna 1888 valmistettu teräsrunkoinen Samar- luokan tykkivene, joka oli suunniteltu palvelemaan Filippiineillä. == Valmistus == Alus tilattiin Cavitesta Filippiineiltä. Alus valmistui vuonna 1888.spanamwar.com == Palvelus == Espanjan–Yhdysvaltain sodan alkaessa alus oli Luzonilla. Yhdysvaltain maavoimat valtasi ja tuhosi aluksen 29. toukokuuta 1899. Myöhemmin Yhdysvaltain laivasto otti aluksen palvelukseen. Alus poistettiin palveluksesta 19. huhtikuuta 1911 Hongkongissa ja alusluettelosta 17. kesäkuuta 1911, minkä jälkeen alus myytiin. == Lähteet == Luokka:Samar- luokan tykkiveneet
Don’t Be Fake

Don’t Be Fake on venäläisen pop-laulaja Sergei Lazarevin esikoisalbumi, joka julkaistiin 1. joulukuuta 2005. == Kappaleet == # # # # # # # # # # # # # # # == Lähteet == Luokka:Sergei Lazarevin albumit Luokka:Vuoden 2005 esikoisalbumit
Khasonkan kieli

Khasonkan kieli (myös khasonke, khassonke, kasonke) on khasonkojen puhuma mandelainen kieli Malin Bafoulabén ja Kayesin piireissä sekä Senegalissa ja Gambiassa. Khasonka on piirteiltään hyvin samanlainen kuin länsimaninka, mutta sosiolingvistisistä syistä sitä pidetään erillisenä kielenä. Khasonka on yksi Malin kansalliskielistä. Vuoden 2009 väestönlaskennan mukaan sitä puhuu 1,2 % maan väestöstä. Koko puhujamäärän arvioidaan olevan yli 130 000 henkeä. ==Lähteet== Luokka:Gambian kielet Luokka:Malin kielet Luokka:Mandelaiset kielet Luokka:Senegalin kielet
Panay (1886)

Panay oli Espanjan laivaston vuonna 1886 valmistunut rautarunkoinen Manileno- luokan tykkivene. == Valmistus == Alus tilattiin Hongkongista, missä se valmistui vuonna 1886.spanamwar.com == Palvelus == Espanjan-Yhdysvaltain sodassa alus valvoi Panayn aluetta. Sodan jälkeen alus myytiin 3. kesäkuuta 1899 Yhdysvalloille. Alus liitettiin Yhdysvaltain laivastoon. Alus myytiin 15. huhtikuuta 1920 romutettavaksi. == Lähteet == Luokka:Manileno-luokan tykkiveneet
Barth

Barth on sukunimi, joka on muun muassa seuraavilla henkilöillä: *Edgar Barth (1917−1965), saksalainen Formula 1 -kuljettaja *Erika Zuchold (o.s. Barth, 1947−2015), itäsaksalainen telinevoimistelija *Hans Barth (1897−1956), saksalais-yhdysvaltalainen pianisti ja säveltäjä *Heinrich Barth (1821−1865), saksalainen tutkimusmatkailija ja maantieteilijä *Heinz Barth (1920−2007), saksalainen SS-Obersturmführer ja sotarikollinen *John Barth (1930−2024), yhdysvaltalainen kirjailija ja kirjallisuudentutkija *Karl Barth (1886−1968), sveitsiläinen teologi *Karl Heinrich Barth (1847−1922), saksalainen pianisti ja pianopedagogi *Paul Barth (1921–1974), sveitsiläinen miekkailija ja olympiamitalisti *Paul Barth (s. 1945), saksalainen judoka ja olympiamitalisti.
Pelicano (1871)

Pelicano (ex-Caiman) oli Espanjan laivaston vuonna 1871 valmistettu puurunkoinen Pelicano-luokan tykkivene. == Palvelus == Alus palveli aluksi todennäköisesti Espanjan aluevesillä, mutta sen jälkeen urasta on vain vähän tietoja lukuun ottamatta palvelusta Fernado-Pon alueella.spanamwar.com == Lähteet == Luokka:Pelicano-luokan tykkiveneet
TV Show

TV Show on venäläisen pop-laulaja Sergei Lazarevin toinen studioalbumi, joka julkaistiin 10. toukokuuta 2007. == Kappaleet == # # # # # # # # # # # # # # # # == Lähteet == Luokka:Sergei Lazarevin albumit Luokka:Vuoden 2007 albumit
Pilar (1881)

Pilar oli Espanjan laivaston vuonna 1881 valmistunut rautarunkoinen Pilar- luokan tykkivene, joka oli suunniteltu palvelemaan Espanjassa. == Valmistus == Alus tilattiin Cartaenasta. Alus valmistui vuonna 1881.spanamwar.com == Palvelus == Espanjan-Yhdysvaltain sodan alkaessa alus oli Cartagenassa. Aluksen myöhempi kohtalo on tuntematon. == Lähteet == Luokka:Pilar-luokan tykkiveneet
Borgströmin tupakkatehdas

Borgströmin tupakkatehdas oli Helsingin Kruununhaassa Meritullinkatu 1:ssä vuodesta 1839 sijainnut tupakkatehdas, jonka perusti kauppaneuvos Henrik Borgström vanhempi vuonna 1834. Tehdas lopetti toimintansa 1928.H. Borgström J:r Tobaksfabrik Ab, täydentäviä yhtiötietoja (Pörssitieto G. Kock) Vuonna 1857 valmistui tehtaan kaksikerroksinen kivirakennus, jota myöhemmin korotettiin ja laajennettiin lisärakennuksilla vuosina 1865, 1873 ja 1888. Borgströmin tupakkatehdas 1; Meritullinkatu 1; Helsinki, Helsingin kaupunginmuseon kuvakokoelmat (Finna) Borgströmin tupakkatehdas, lisärakennus; Meritullinkatu 1; Helsinki, Helsingin kaupunginmuseon kuvakokoelmat (Finna) Tehtaan omisti Henrik Borgströmin jälkeen hänen poikansa kauppaneuvos Johan Leonard Borgström ja vuodesta 1903 tämän poika Arthur Travers-Borgström. Tehdas toimi vuodesta 1904 osakeyhtiönä nimellä H. Borgström J:r Tobaksfabrik Ab ja se oli 1900-luvun alussa Helsingin suurin tupakkatehdas, jossa oli vuonna 1913 700 työntekijää vuosituotannon arvon ollessa 4 miljoonaa markkaa. Tehtaan savukemerkkejä olivat muun muassa Kaukasiska, Kalif, Prima, Odessa ja Tilaus sekä sikarimerkeistä tunnetuin Fennia. Tehdas valmisti myös piipputupakkaa. Tehdasta laajennettiin Meritullintorin varteen vuonna 1904 valmistuneella viisikerroksisella tehdasrakennuksella, jonka suunnitteli Waldemar Aspelin. Borgströmin tupakkatehdas; Meritullinkatu 1 & Meritullintori 1 & Pohjoisranta 2; Helsinki, Helsingin kaupunginmuseon kuvakokoelmat (Finna) Suomen sisällissodan aikana Helsingin valtauksen yhteydessä huhtikuussa 1918 tupakkatehtaan päätyrakennus ja tehtaan eteläpuolella sijaitseva Helsingin päävartion sellisiipirakennus saivat vaurioita saksalaisen laivasto-osaston tykistötulessa.Helsinki-kuvia #3, Jukka Joutsin sivusto Borgströmin tupakkatehdas Meritullintori 1 - Konstantininkatu 1 (nyk. Meritullinkatu 1), Helsingin kaupunginmuseon kuvakokoelmat (Finna) Yhtiön osakkeet siirtyivät 1919 Strengbergin tupakkatehtaan omistaneelle Ab Ph. U. Strengberg & C:o Oy:lle. Borgströmin tupakkatehtaan toiminta päättyi elokuussa 1928 ja yhtiö sulautettiin Strengbergiin 1929. Meritullinkadun kiinteistö jäi Strengbergiin omistukseen ja vuosina 1946–1966 kiinteistön omisti Oy Armiro Ab, jolle Strengbergin kiinteä omaisuus myytiin 1946. Vuonna 1966 Armiron omistamat kiinteistöt myytiin Gilbert von Rettigille (1928–1994).Oy Armiro Ab, täydentäviä yhtiötietoja (Pörssitieto G. Kock) == Lähteet == == Aiheesta muualla == Luokka:Entiset suomalaiset teollisuusyritykset Luokka:Tupakkayhtiöt Luokka:Tupakan historia Luokka:Helsingin suojellut rakennukset Luokka:Kruununhaka Luokka:Suomen 1800-luvulla rakennetut rakennukset ja rakennelmat
Ponce de León (1895)

Ponce de León oli Espanjan laivaston vuonna 1895 vesillelaskettu teräsrunkoinen Diego Velasques -luokan tykkivene, joka oli suunniteltu palvelemaan Kuubassa. == Valmistus == Alus tilattiin Clydebankiltä Skotlannista. Alus laskettiin vesille syyskuussa 1895 ja valmistui seuraavana vuonna.spanamwar.com == Palvelus == Palvelukseenoton jälkeen alus siirrettiin Puerto Ricoon päällikkönään luutnantti J. Cristelli. Espanjan-Yhdysvaltain sodassa alus kävi joitakin tuloksettomia tulitaisteluita saartavia Yhdysvaltain laivaston aluksien kanssa. Sodan jälkeen alus lähti 1899 manner- Espanjaan, missä se modernisoitiin. Lokakuussa 1916 törmäsi purjelaiva San Josen kanssa Guadalqivirin suulla lähellä Chempionaa matkalla Huelvasta Cádiziin. Törmäyksen seurauksena alus upposi ilman henkilövahinkoja. == Lähteet == Luokka:Diego Velasques -luokan tykkiveneet
Prueba (1877)

Prueba oli Espanjan laivaston vuonna 1877 valmistettu puurunkoinen tykkivene. == Valmistus == Alus valmistettiin 1877 Caviten telakalla Filippiineillä.spanamwar.com == Palvelus == Espanjan-Yhdysvaltain sodan alkaessa alus oli jo huonossa kunnossa. Aluksen myöhemmät vaiheet eivät ole tiedossa. == Lähteet == Luokka:Espanjan laivaston tykkiveneet
Salamandro (1874)

Salamandro oli Espanjan laivaston vuonna 1874 valmistettu puurunkoinen Pelicano-luokan tykkivene. == Palvelus == Alus palveli Espanjan aluevesillä, mutta sen jälkeen urasta on vain vähän tietoja lukuun ottamatta palvelusta Guineanlahdella Fernado-Pon alueella.spanamwar.com == Lähteet == Luokka:Pelicano-luokan tykkiveneet
Täyttä höyryä

Täyttä höyryä () on Terry Pratchettin kirjoittaman Kiekkomaailma-kirjasarjan 35. osa. Englanninkielinen alkuteos ilmestyi vuonna 2013, ja se on viimeinen Kiekkomaailma-kirja, joka julkaistiin Pratchettin elinaikana. Pratchett ehti kirjoittaa valmiiksi vielä yhden Kiekkomaailmaan sijoittuvan, Tiffany Särkysestä kertovan nuortenromaanin The Shepherd's Crown, joka ilmestyi muutama kuukausi kirjailijan kuoleman jälkeen vuonna 2015. Uusia kirjoja ei ole enää postuumisti tulossa. ==Juoni== Stoo Latin seudulla asuu nuori keksijä Dick Simnel. Dickin ollessa pikkupoika hänen isänsä kuoli pajassa tapahtuneessa räjähdysonnettomuudessa. Tämän jälkeen Dick vannoi tekevänsä höyrystä palvelijansa. Dick sattuu eräänä päivänä menemään kirjastoon, jossa hän löytää matematiikan. Dick alkaa opiskella ahkerasti ja vuosien jälkeen hän palaa isänsä pajaan. Muutamien kokeiden jälkeen hänelle selviää, mitä isä oli tehnyt väärin. Hän alkaa parannella isänsä töitä, ja pajassa syntyy koko Kiekkomaailmaa mullistava keksintö – Rautapalkki, ensimmäinen höyryveturi. Dick matkaa keksintöineen Ankh Morporkiin tapaamaan liikemies Harri Kuningasta. Tieto koneesta, jonka avulla voitasiin kuljettaa tavaroita ja ihmisiä paikasta toiseen pelkän veden ja hiilen voimalla, kantautuu pian lordi Vetinarin korviin. Vetinari antaa Tahmee von Lipwigille jälleen tehtävän. Tämän olisi valvottava kaupungin edustajana junaradan rakennusta. Kaupunkilaiset ovat erittäin kiinnostuneita junasta ja Harri Kuninkaan tontin ympärillä käykin kova kuhina, kun väki haluaa nähdä Rautapalkin ja päästä sen kyytiin. Samaan aikaan Überwaldin kääpiöyhteisössä Schmaltzbergissa joukko perinteiden nimiin vannovia ääriajattelijoita kehittelee vallankumousta kääpiöiden Alhaista Kuningasta vastaan. Mitkään höyryjunan kaltaiset uudet keksinnöt eivät myöskään sovi heidän ajatteluunsa. Nämä kääpiöt alkavat tehdä rautatieläisiä vastaan hyökkäyksiä, ja Tahmee von Lipwig saa käyttää kaikki keinonsa pelastaakseen sekä junan että oman nahkansa. Avukseen hän saa Sam Vimesin johtaman joukon vartiostolaisia. ==Lähteet== Luokka:Kiekkomaailma- kirjat Luokka:Vuoden 2013 kirjat
Samar (1887)

Samar oli Espanjan laivaston vuonna 1887 valmistettu teräsrunkoinen Samar- luokan tykkivene, joka oli suunniteltu palvelemaan Filippiineillä. == Valmistus == Alus tilattiin Cavitesta Filippiineiltä. Alus valmistui vuonna 1887.spanamwar.com == Palvelus == Espanjan-Yhdysvaltain sodan alkaessa alus oli Luzonilla. Yhdysvaltain maavoimat valtasi aluksen. Yhdysvaltain laivasto otti 26. toukokuuta 1899 aluksen palvelukseen. Alus poistettiin palveluksesta 6. syyskuuta 1920 ja myytiin 11. tammikuuta 1921. == Lähteet == Luokka:Samar- luokan tykkiveneet
Luís Bará

Xosé Luís Bará Torres (kutsumanimeltään Luís Bará) (s. 1965 Vilaboa) on galicialainen poliitikko. Hän edustaa Galician itsenäisyyttä tavoittelevaa vasemmistolaista Bloque Nacionalista Galego -puoluetta Galician alueparlamentissa. Hän repi Espanjan kuninkaan Felipe VI:n kuvan Galician parlamentin puhujanpöntössä 11.4.2018 vain noin kuukausi sen jälkeen, kun Euroopan ihmisoikeustuomioistuin oli määrännyt Espanjan kumoamaan antamansa rangaistukset ja korvaamaan oikeudenkäyntikulut vuonna 2007 mielenosoituksessa Espanjan kuninkaan kuvan polttaneelle kahdelle katalonialaisnuorelle. Galician parlamentin puheenjohtaja Miguel Santalices harkitsi Barán rankaisemista mielenilmauksestaan, mutta jätti lopulta rangaistuksen antamatta parlamentin lakiasiantuntijoitten todettua, ettei symbolinen mielenilmaus ole peruste rangaistukselle. == Lähteet == Luokka:Galicialaiset poliitikot Luokka:Vuonna 1965 syntyneet Luokka:Elävät henkilöt
Senufokielet

Senufokielet ovat senufojen puhumien gurilaisten kielten ryhmä Norsunluurannikon pohjoisosassa, Malin kaakkoisosassa, Burkina Fason lounaisosassa sekä Ghanassa. Siihen kuuluvat muun muassa senari, mamara ja supyire. Ryhmään kuuluu noin kaksikymmentä kieltä, jotka voidaan jakaa kolmeen tai seitsemään alaryhmään. Yhteisiä piirteitä gurilaisten kielten kanssa ovat suffikseihin perustuvat nominiluokat ja verbin aspekti. Muiden gurilaisten kielten SVO-sanajärjestyksen sijaan senufokielten sanajärjestys on SOVAdv. Eräät tutkijat ovatkin kyseenalaistaneet niiden kuulumisen gurilaisiin kieliin. ==Lähteet== Luokka:Burkina Fason kielet Luokka:Ghanan kielet Luokka:Gurilaiset kielet Luokka:Malin kielet Luokka:Norsunluurannikon kielet